NaiveNeuron/SloPal huggingface dataset:
Figeľ, Ján, podpredseda NR SR (2014-11-28):
Ďakujem pekne. Teraz vyhlasujem možnosť prihlásiť sa do rozpravy ústne. Nikto sa nehlási, takže končím túto možnosť. Vyhlasujem rozpravu za skončenú. Pán navrhovateľ, nech sa páči, máte slovo.
Gröhling, Branislav, poslanec NR SR (2016-09-07):
Pán predsedajúci, po dohode všetkých zúčastnených by som navrhol, aby bod 60, návrh poslancov pána Osuského, Dostála, Gröhlinga o štátnej správe, školstve, o školskej samospráve bol presunutý ako bod 52 za 51. bod poslankyne Veroniky Remišovej, ktorý je tiež o štátnej správe, o školstve, o školskej samospráve, a keďže sa pojednáva o rovnakom legislatívnom zámere, navrhoval by som aj spojiť po odsúhlasení všetkých navrhovateľov rozpravu.
Ďuriš Nicholsonová, Lucia, podpredsedníčka NR SR (2019-06-24):
Ďakujem pekne, pani spravodajkyňa. Otváram všeobecnú rozpravu. Písomne sa neprihlásil nikto, ale o slovo požiadal v súlade s rokovacím poriadkom pán predkladateľ. Nech sa páči.
Fico, Robert, predseda vlády SR (2013-09-12):
Vážený pán predseda Národnej rady, vážená Národná rada, vážení členovia vlády, podľa príslušných ustanovení rokovacieho poriadku Národnej rady by som rád ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Na zahraničnej pracovnej ceste v Slovinsku je minister školstva, vedy, výskumu a športu Dušan Čaplovič, zastupuje ho ministerka zdravotníctva Zuzana Zvolenská. Otázky nie sú na podpredsedu vlády a ministra vnútra Roberta Kaliňáka ani na ministra spravodlivosti Tomáša Boreca. Som pripravený odpovedať v stanovenom limite na postavené otázky.
Andrejuvová, Anna, poslankyňa NR SR (2022-05-24):
Ďakujem pekne, pán predsedajúci. Pán kolega, škoda, že tie návrhy, ktoré ste tu čítali, ste nepredkladali tých dvanásť rokov, lebo mali ste tú možnosť a neurobili ste to. A podporiť rodiny s deťmi – otcov, matky – do osemnásť rokov je našou povinnosťou, pretože viete, že bez rodín s deťmi nemá táto spoločnosť žiadnu budúcnosť a zanikne. To prerokovanie tejto prorodinnej a revolučnej, revolučného návrhu znamená také výrazné zvýšenie sociálnej podpory rodín, ktoré tu od vzniku Slovenskej republiky nebolo, a konkrétny efekt toho nášho rozhodovania dnes môžu pocítiť už rodiny teraz, tento rok v júli. A od nás ako od našich, od zástupcov, ktorých volili, očakávajú takú základnú vec, ako je empatia, veľkorysosť, podpora, žičlivosť, aby to bolo schválené. Neviem, či chodíte aj medzi ľudí, ale keď ste sa tento víkend rozprávali s niektorými rodinami, tak určite vám každý povedal, aby ste to podporili. A v parlamente okrem rečí rozhodujeme skutkami, takže verím, že vaším skutkom bude hlasovanie za tento návrh. A možno na záver už iba také želanie, že nech Pán Boh požehná túto krajinu deťmi, lebo bez nej naša spoločnosť nemá budúcnosť. Ďakujem.
Blanár, Juraj, podpredseda NR SR (2021-10-22):
Pán poslanec Kočiš, nech sa páči.
Figeľ, Ján, podpredseda NR SR (2014-11-10):
Nech sa páči, Ľubomír Petrák.
Číž, Miroslav, podpredseda NR SR (2015-04-15):
S reakciou na faktické poznámky pán poslanec Matovič.
Bugár, Béla, podpredseda NR SR (2017-10-10):
Pán poslanec, procedurálny návrh sa začína podaním procedurálneho návrhu. Nech sa páči, dajte nejaký procedurálny návrh, potom môžte odôvodniť. Nie. Pán poslanec Viskupič, nech sa páči.
Zmajkovičová, Renáta, podpredsedníčka NR SR (2013-03-27):
Ďakujem. Teraz dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Jozefovi Viskupičovi. Nech sa páči, pán spravodajca.
J. Richter, poslanec: (2008-07-03):
Štvrtý v poradí pozmeňujúci návrh v rozprave predložili páni poslanci Rafaj a Pučík. Pán predseda, dajte hlasovať o ich návrhu.
Petrík, Simona, poslankyňa NR SR (2017-05-18):
Ďakujem pánovi Mihálovi za podporu, podporné slová. Ja len ešte k tej administratívnej časti doplním, keďže sme to diskutovali na ministerstve. Naozaj to bude nejaká tá administratívna záťaž nielen na tých zamestnávateľov, ale aj na tú Sociálnu poisťovňu, ktorá bude musieť riešiť ako keby dvakrát podanie žiadosti o OČR-ku od dvoch rodičov. Ale úprimne vám poviem, mne to prišlo až smiešne, že sa o tom naozaj rozprávame, pretože to je minimum, čo sa vyžaduje pri takejto nejakej úprave, a táto krajina funguje administratívne na oveľa zložitejších princípoch pri iných situáciách. Včera som si bola podať žiadosť o príspevok na starostlivosť o dieťa a poviem vám, tak to bol zážitok, toľko papierov som pokope už dávno nevidela, ktoré som musela vyplniť, a to boli papiere, ešte ktoré, ja som ešte priniesla vyplnené papiere so sebou, čo som si myslela, že to už mám teda, ale nie. Takže pokiaľ sa tu bavíme o nejakej administratívnej záťaži, to považujem za veľmi chabý argument a v tejto situácii naozaj irelevantný. Takže toľko. Ďakujem.
Zmajkovičová, Renáta, podpredsedníčka NR SR (2014-10-30):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Igorovi Matovičovi.
Šimečka, Michal, podpredseda NR SR (2024-02-07):
Ďakujem pekne. Pán poslanec Horecký.
Hrnčiar, Andrej, podpredseda NR SR (2018-09-14):
Pán poslanec Grendel.
Šimečka, Michal, podpredseda NR SR (2024-01-17):
Ďakujem veľmi pekne, pán predseda. A chcem veľmi pekne poďakovať pani kolegyni Zore Jaurovej za skutočne veľmi výživný, inteligentný a komplexný príspevok, v ktorom dokázala okrem toho, že rozbila na kúsky tú dôvodovú správu, spomenúť ešte aj problematiku umelej inteligencie, bulharských fejkových kabeliek (smiech v sále) a všetkého iného spôsobom, akým to len pani kolegyňa Jaurová dokáže. Jediné, čo zostáva nezodpovedané, je, že kde teda je ten biely kôň, budeme na to musieť prísť v ďalšej diskusii. Ak dovolíte, je veľa vecí, ku ktorým by sa dalo vyjadriť, ja musím spomenúť jednu a to je tú pasáž, kde pani kolegyňa hovorila o rezolúcii, ktorú prijímal európsky výbor a karhal slovenských europoslancov, že údajne poškodzujú záujmy Slovenska. Dnes Európsky parlament prijal rezolúciu drvivou väčšinou takmer 500 europoslancov, ktorá kritizuje túto novelu Trestného zákona, a žiada vládu, aby ju stiahla. Pán premiér Robert Fico znovu hovorí o tom, že to sú opoziční europoslanci, ktorí niekoho huckajú. A ja by som mu to chcel iba veľmi polopatisticky vysvetliť, že prečo sa toto deje a prečo nás kritizujú európske inštitúcie a prečo nám hrozí, že vinou tejto vlády, môžme dokonca prísť o eurofondy. Tie eurofondy, pán premiér, sú miliardy, ktoré patria pôvodne európskym daňovým poplatníkom, Nemcom, Švédom, Holanďanom a oni jednoducho nechcú a logicky ich vlády a ich europoslanci nechcú, aby sa tie peniaze, tie eurofondy tu na Slovensku rozkradli, čo sa môže stať, ak prejde táto novela Trestného zákona, ak sa zruší špeciálna prokuratúra, znížia trestné sadzby a podobne, a preto teda zažívame túto kritiku, a preto hrozí, že prídeme o eurofondy kvôli tejto vláde, nie kvôli slovenským, alebo akýmkoľvek iným opozičným europoslancom, kvôli tomu, že Európska únia chráni svoje finančné záujmy. Ďakujem.
Zajačik, Vladimír, poslanec NR SR (2021-12-14):
Odhlasovali sme všetky pripomienky pani prezidentky, sme v treťom čítaní, prosím, otvorte rozpravu.
Bugár, Béla, podpredseda NR SR (2016-10-20):
Áno, dobre, ďakujem pekne. Takže budeme pokračovať teraz druhým čítaním o vládnom návrhu zákona o poskytovaní dotácií v pôsobnosti Ministerstva spravodlivosti Slovenskej republiky a o zmene a doplnení zákona č. 545/2010 Z. z. o poskytovaní dotácií v pôsobnosti ministerstva zahraničných vecí a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácií činnosti vlády a organizácii ústrednej štátnej správy v znení neskorších predpisov a v znení zákona č. 287/2012 Z. z. Ja si myslím, že návrh, to znenie zákona by sme mali zmeniť, kým som to prečítal, už som sa unavil. (Povedané so smiechom.) Takže vládny návrh zákona máte pod tlačou 177. Pani podpredsedníčka vlády, nech sa páči, môžte. (Rokovanie o vládnom návrhu zákona o poskytovaní dotácií v pôsobnosti Ministerstva spravodlivosti Slovenskej republiky a o zmene a doplnení zákona č. 545/2010 Z. z. o poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácií činnosti vlády a organizácii ústrednej štátnej správy v znení neskorších predpisov v znení zákona č. 287/2012 Z. z. , tlač 177.)
Hraško, Igor, poslanec NR SR (2014-05-14):
Ďakujem pekne, pani predsedajúca. Pani kolegyňa, ak ste tuná hovorili o tom, že sa niekto smeje na niekoho prejave, mal som vás natočiť pri tom, ako ste sa naozaj rehotali. To presne, to isté povedal, čo povedal kolega predo mnou, mi to zobral z úst. Takže vás poprosím, ak nabudúce budete niekoho poúčať, tak začnite od seba a berte rovnaký meter. Takisto aj o poúčaní, kto ako vedie schôdzu, ja vám pripomeniem vaše kolegyne podpredsedníčky, ktoré takisto ani dnes neupozorňovali baviacich sa kolegov poslancov, keď tuná bol aj váš pán minister, a okrem toho bolo to aj vtedy, keď som ja mal faktickú poznámku, takže mňa to vyrušovalo, ale aj napriek tomu som teda nezvýšil hlas ani som neupozornil vašu predsedajúcu, že nekonala tak, ako mala konať. Takže poprosím vás, ak chceme brať rovnaký meter, tak naozaj berme ho všetci rovnako a začnite v prvom rade od seba. Ďakujem.
Valocký, Jozef, poslanec NR SR (2022-11-11):
Vážené kolegyne, kolegovia, vážený pán minister, informácia o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k riešeniu krízovej situácie v zdravotníctve, tlač 1292, vo Výbore Národnej rady Slovenskej republiky pre zdravotníctvo. Predseda Národnej rady Slovenskej republiky rozhodnutím č. 1347 z 8. novembra 2022 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k riešeniu krízovej situácie v zdravotníctve na prerokovanie Výboru Národnej rady Slovenskej republiky pre zdravotníctvo a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania uvedeného návrhu vo výbore. Výbor pre zdravotníctvo o návrhu nerokoval, nakoľko podľa § 52 ods. 2 zákona Národnej rady Slovenskej republiky o rokovacom poriadku v znení neskorších predpisov nebol uznášaniaschopný. Predsedníčka výboru poverila mňa plniť úlohy spravodajcu a predložiť predmetnú informáciu. Skončil som, pán predsedajúci, môžete otvoriť rozpravu.
Ferenčák, Ján, poslanec NR SR (2020-04-28):
Ďakujem pekne. Áno, je veľká pravda, že najväčším darom je mať dobrého suseda. A to si asi praje každý. A takisto aj Slovenská republika. Sme malá krajina, aby sme určovala, určovali veľkú zahraničnú politiku, ale vieme veľmi prospešne možno pri tých vzťahoch tých veľkých hráčov. A to si všetci uvedomujú. Možno tak prakticky teraz ku programovému vyhláseniu. Sú tam definované tie naše vzťahy, aké by mali byť, ale väčšinou sú riešené z takej výšky, to znamená z vládnej úrovne. Ako Slovenská republika, ako budeme pokračovať vo vzťahu, ako to spomínali kolegovia, či k Spojeným štátom, k Rusku a tak ďalej a tak ďalej. Málokto si ale uvedomuje, že reálna politika cezhraničná sa deje medzi ľuďmi a je to v regiónoch. Hovoríme o prihraničných regiónoch, ale hovoríme aj o spolupráci jednotlivých miest a regiónov v rámci nielen Európy, ale aj v rámci Ruska, v rámci celého sveta, pretože tieto mestá, obce alebo regióny majú svojich partnerov a s nimi dennodenne komunikujú. Trošku ma mrzí, že práve v tomto programovom vyhlásení nie je ani spomenutá budovanie alebo posilňovanie tejto cezhraničnej spolupráce, práve tejto regionálnej alebo samosprávnej štruktúry, ktorú ja vnímam veľmi podstatnú. A čo treba povedať, nie je tam spomenuté ani euroregióny, nie sú ani spomenuté EZÚS-y, takisto výbor regiónov, ktorý môže zohrávať v Bruseli veľkú úlohu pri spájaní alebo vytváraní týchto, týchto, možno by som povedal, priateľstiev alebo spojenectiev. A najviac ma rozrušilo práve na tej str. 63, keď nové ministerstvo si zobralo za úlohu ako jediný operačný program, že bude riešiť cezhraničné spolupráce to Slovensko – Rusko a Slovensko a Česká republika. Znova sme zabudli na tých ďalších našich susedov, to vravím, mať dobrého suseda je najväčším darom. A prečo nemá ambíciu práve toto ministerstvo riadiť a byť alebo riadiacim orgánom aj pre cezhraničnú spoluprácu s Ukrajinou, Poľskom alebo Maďarskou republikou? Toto mi absolútne absentuje. Ďakujem.
Vons, Peter, poslanec NR SR (2022-03-17):
Ďakujem pekne za slovo. No priznám sa, že ste ma zaskočili s tým svojím vyjadrením, a prečítam vám tuná, že Matica slovenská bola založená v roku 1863. Uhorským štátnym režimom bola násilne zrušená v roku 1875. No a teraz tuná počúvame, že v roku 2022 je tu ďalší návrh na zrušenie, čiže po uhorskom štátnom režime to chce zrušiť momentálne poslanec Národnej rady. Samozrejme, ma to neteší. A áno, môže byť v každej organizácii, aj v tomto parlamente, aj všade inde sa nájdu ľudia, ktorí nerobia všetko tak, ako sa má. Pamätáme si obdobie od 2010 do dvetisíc... od 1990 do 2010, a všetko, čo je spojené s jej predsedom Jozefom Markušom. Po tomto človeku prišiel ďalší, ktorý tam bol sedem rokov – Marián Tkáč. Samozrejme, že Matica, dá sa povedať, počas týchto rokov utrpela značne, značné škody hlavne na jej mene a to ju potom možno sprevádzalo. Nové vedenie, ktoré prišlo a momentálne ktoré vedie pán Marián Gešper, tak sa snaží, samozrejme, tieto veci nejakým spôsobom urovnať a vrátiť, by som povedal, to, čo Matici ako takej patrí. Takže ja dúfam, že tomuto vedeniu sa to časom podarí, a mal... a mali by aj cítiť takú podporu od nás. Rovnako, keď som s nimi hovoril, sú ochotní komunikovať s každým poslancom, ale aj so zástupcami ministerstva kultúry o tom, čo konkrétne by nemali robiť alebo čo sa im nepáči, že robia. Mali by to možno zmeniť, inak robiť, takže sú otvorení na to a, samozrejme, na každú dobre mienenú radu sú pripravení. Ďakujem pekne.
Krajčí, Marek, poslanec NR SR (2021-12-09):
Ďakujem pekne za slovo, pán predsedajúci. Vážený pán minister, vážené kolegyne, kolegovia, ako spoločný spravodajca výborov predkladám informáciu o výsledku prerokovania vládneho návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (v tlači 705), vo výboroch Národnej rady Slovenskej republiky Vládny návrh zákona prerokovali určené výbory: ústavnoprávny výbor, výboru pre pôdohospodárstvo a životné prostredie a výbor pre zdravotníctvo. Výbory prerokovali návrh zákona v stanovenom termíne. Ústavnoprávny výbor prerokoval zákon, súhlasil s návrhom zákona a odporučil Národnej rade Slovenskej republiky návrh zákona schváliť. Výbor pre pôdohospodárstvo a životné prostredie prerokoval zákon, súhlasil s návrhom zákona a odporučil Národnej rade Slovenskej republiky návrh zákona schváliť s pozmeňujúcimi návrhmi, ktoré sú v informácii pod bodom III. Výbor pre zdravotníctvo nerokoval o vládnom návrhu zákona, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. O návrhu spoločnej správy vrátane stanoviska gestorského výboru Výbor Národnej rady Slovenskej republiky pre zdravotníctvo nerokoval, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Predsedníčka výboru ma poverila, aby som na schôdzi Národnej rady Slovenskej republiky informoval o výsledku rokovania výborov a v zmysle § 80 ods. 2 zákona o rokovacom poriadku budem predkladať návrh na ďalší postup. Pán predsedajúci, skončil som, môžete otvoriť rozpravu.
Hrnčiar, Andrej, podpredseda NR SR (2019-05-14):
Prosím, prezentujme sa a hlasujme. (Hlasovanie) Prítomných 143, za 142, nehlasoval 1. Konštatujem, že sme schválili výbory. Nasleduje hlasovanie v prvom čítaní o návrhu poslanca Kondróta na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach (tlač 1467), bod 57 schváleného programu. Dávam slovo spravodajcovi, ktorého určil navrhnutý gestorský výbor pre hospodárskej záležitosti, poslancovi Milanovi Mojšovi, aby hlasovanie uviedol. (Hlasovanie o návrhu poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1467.)
Ďuriš Nicholsonová, Lucia, podpredsedníčka NR SR (2017-03-28):
Pani poslankyňa Jurinová.
Glváč, Martin, podpredseda NR SR (2019-06-20):
Ďakujem. Prerušujem rokovanie o tomto bode programu a pristúpime k prvému čítanou o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1515, návrh na jeho pridelenie na prerokovanie výborom je v rozhodnutí č. 1606. Poprosím pána ministra Richtera, aby vládny návrh zákona uviedol. Nech sa páči, pán minister, vitajte.
Galek, Karol, poslanec NR SR (2017-03-30):
Ďakujem pekne. Pán poslanec Bernaťák, presne na to som sa pýtal. To znamená, akým spôsobom bolo vyhodnotené alebo kde bolo uvedené, že pán prezident letel na tenis? To znamená, stále som nedostal tú odpoveď, 319 letov, na základe čoho boli kategorizované ako lety na iné účely, ako účely súvisiace s výkonom ústavnej funkcie. Čiže pýtam sa presne to isté, čo ste sa pýtali vy. Pán poslanec Baláž, blog som zatiaľ nečítal. A čo sa týka tej súkromnej firmy, chcel som poukázať na to, že piloti či súkromnej firmy alebo či letky ministerstva vnútra musia mať odlietaný nejaký počet hodín. Je to v záujme praxe a je to hlavne v záujme všetkých, ktorí tú letku využívajú alebo aj tú súkromnú službu. Je to aj v záujme pána ministra, je to v záujme pána premiéra. Pretože ak by nemali dostatok nalietaných hodín a robili by nejaké základné chyby, tak rovnako sú ohrození ako aj pán minister, alebo ako to bolo v prípade tej záchrannej služby, ktorí išli k pacientovi alebo s pacientom už leteli. Čiže opäť tá otázka, či my máme alebo či má Letka ministerstva vnútra nejaký počet hodín, nejaké stanovené kritérium, koľko musia nalietať títo jednotliví piloti. Nebavíme sa teraz o Jaku, ako tu pán Raši povedal, že Jak mal nalietaných dostatok počet hodín. Ale predsa nie je dôležité konkrétne lietadlo, ale je dôležitý ten pilot. To znamená, že či aj bez toho lietania pána prezidenta by tieto hodiny boli dodržané. Ďakujem.
Rajtár, Jozef, poslanec NR SR (2018-09-17):
Som rád teda, že tu padlo aj teda zamyslenie sa nad tým, a dúfam teda, že aj parlament sa tým alebo teda aj vláda bude neskôr zaoberať, akým spôsobom vlastne zjednodušiť to, že keď ešte niekto chce ďalej robiť, tak ako, ako takémuto človeku pomôcť po tej stránke odstraňovania legislatívnych obmedzení a ďalších vecí. Samozrejme, nejaký strop určuje dosť natvrdo veci typu, že človek stratí svoju pozíciu v práci a potom sa už teda ten návrh populisticky nevenuje tomu, že ako s tým naložiť, ako keď ten človek chce pracovať, ako môže mu to byť uľahčené čo najviac. Lebo ten strop to hovorí, že stráca svoju pozíciu. Stráca svoju pozíciu a nemá už tú pozíciu už ďalej v tej práci. Takže toľko. A zdôrazňujem to, čo sme hovorili. Tá informovanosť je dôležitá preto, lebo aby človek sa mohol sám rozhodnúť. Jednoducho keď už napríklad nemá tú energiu, tak aj za tú cenu, že bude mať nižší dôchodok, pôjde trebárs v 60-tke do dôchodku, aj keď ten váš strop bude, ja neviem, 64 alebo 65 rokov, ale mal by mať bázu, mal by mať niečo, na základe čoho sa rozhodne, a to by mala byť táto informovanosť. Preto dúfam, že sa toto naozaj zavedie, či už teraz alebo v čo najbližšom čase, aby ľudia mohli robiť svoje vlastné rozhodnutia. A takisto aj pre neskorší vek ten človek bude vidieť, keď zostane dlhšie, o koľko sa mu ten dôchodok zvýši. A ešte raz zdôrazňujem, čím lepšie bude spravovaný štát, tak aj dôchodok bude vychádzať lepšie. A ešte pri strope jedna vec, o ktorej neradi hovoríte, že ako to zastropujete, ten vek, tak bude mať ten človek nižšiu mzdu o vyše 20 % oproti priemernej mzde. Čiže znižujete zároveň tým tú mzdu. Nechajme ľudí sa... (Prerušenie vystúpenia časomerom.)
Grendel, Gábor, podpredseda NR SR (2021-05-13):
Prezentujme sa a hlasujme. (Hlasovanie.) Prítomných 134 poslancov, za 124, proti nikto, zdržalo sa 9, nehlasoval 1 poslanec. Konštatujem, že sme tento návrh schválili. Pristúpime k hlasovaniu o bode 22 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami, tlač 349. Dávam slovo predsedovi výboru pre pôdohospodárstvo a životné prostredie pánovi poslancovi Jaroslavovi Karahutovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami a o zmene a doplnení niektorých zákonov v znení zákona č. 198/2020 Z. z. , tlač 349.)
Paška, Pavol, predseda NR SR (2014-05-27):
Pán poslanec Mikloško – faktická. Končím možnosť. Nech sa páči.
Janckulík, Igor, poslanec NR SR (2016-09-07):
Ďakujem pekne. Vážený pán predsedajúci, dovoľte mi, aby som sa vyjadril. Nič na tomto svete nie je ideálne, to určite vieme všetci. Ja som veľmi rád, že tento protischránkový zákon sa dostal na rokovanie do parlamentu, a verím, že bude aj schválený. Určite po nejakom čase sa zistí, že budú tam nejaké problémy, ktoré bude treba riešiť, ale myslím si, že je veľmi dobré, keď tento zákon prijmeme čím skôr a firmy s nejasnou štruktúrou musíme dať bokom. Pani ministerke držím palce a verím, že tých 100-tisíc podpisov, vyše 100-tisíc podpisov, ktoré boli vyzbierané od občanov, nevyjdú nazmar. Ďakujem.
Susko, Boris, poslanec NR SR (2021-09-16):
Ďakujem za slovo. Žiadam presunúť a termínovať tlače 628, 634 a 674 na zajtra piatok 17. 9. 2021 o 9.00 hod. Sú to návrhy skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky. Odôvodnenie: Prvý návrh na odvolanie Romana Mikulca povereného riadením Ministerstva vnútra Slovenskej republiky bol predložený 25. júla a v zmysle zákona o rokovacom poriadku Národná rada o ňom mala rokovať do sedem dní. V rámci koaličnej obštrukcie bolo zablokované toto rokovanie aj ďalšie dva návrhy na vyslovenie nedôvery Romanovi Mikulcovi až do dnešného dňa, čo je už vyše, vyše dvoch mesiacov, a považujeme to za obchádzanie zákona o rokovacom poriadku, ktorý hovorí, že takáto schôdza sa má uskutočniť do sedem dní.
B. Bugár, podpredseda NR SR: (2005-06-23):
Pán spravodajca, chcete sa vyjadriť k rozprave? Nie. Ďakujem. Prerušujem rokovanie o tomto bode programu. Ďalšie body podľa schváleného programu prerokujeme na budúci týždeň, tak ako sme sa dohodli. Takže teraz by sme rokovali v druhom čítaní o návrhu Ústavnoprávneho výboru Národnej rady Slovenskej republiky na vydanie zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov (tlač 1060). Prosím teraz predsedu ústavnoprávneho výboru aj pána poslanca spoločného spravodajcu Miššíka, aby zaujali miesta určené pre navrhovateľa (predseda ústavnoprávneho výboru) a spravodajcu (pán poslanec Miššík). Národná rada Slovenskej republiky na svojej 42. schôdzi o tomto návrhu ústavnoprávneho výboru rokovala s tým, že svoje rokovanie prerušila pred hlasovaním v druhom čítaní. Hlási sa pán minister obrany k tomuto bodu programu, to znamená, že tým pádom otváram rozpravu. Nech sa páči, pán minister.
Pellegrini, Peter, predseda NR SR (2023-11-15):
Na vaše vystúpenie, pán poslanec, evidujem päť faktických poznámok. Ako prvý pán poslanec Dvořák.
Pellegrini, Peter, predseda NR SR (2015-11-20):
Prezentujme sa a hlasujme o tomto uznesení. (Hlasovanie.) Prítomných 124 poslancov, za hlasovalo 80, proti bol 1, zdržalo sa 43 poslancov. Konštatujem, že Národná rada schválila navrhované uznesenie. Pred tým, ako pristúpime k hlasovaniu o bode 75 schváleného programu, mi dovoľte, aby som na balkóne privítal pedagógov a študentov súkromného gymnázia a súkromnej strednej odbornej školy hutníckej v Podbrezovej. Vítajte u nás. (Potlesk.) Pán poslanec Petro teraz uvedie hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 38/1993 Z. z. o organizácii Ústavného súdu, o konaní pred ním a postavenie jeho sudcov, tlač 1685. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov , tlač 1685.)
Laššáková, Jana, podpredsedníčka NR SR (2015-09-18):
Pán spravodajca? Nie. Vyhlasujem, prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov. Vládny návrh zákona je uverejnený ako tlač 1582. Spoločná správa výborov má tlač 1582a. Prosím ministra práce, sociálnych vecí a rodiny Jána Richtera, aby vládny návrh zákona odôvodnil. Nech sa páči, pán minister, máte slovo. (Rokovanie o vládnom návrhu zákona, ktorým sa dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov , tlač 1582.)
Kaník, Ľudovít, poslanec NR SR (2014-10-15):
Ďakujem. Myslím, že je veľmi zaujímavé najmä to poukázanie na to, že tá skutočnosť sa javí niekedy ináč, alebo vnímame ju ináč, ako skutočne je. A potom to vedie k rôznym módnym možno opatreniam, pretože je taký všeobecný názor. A naozaj, mnohé krajiny s tým majú veľký problém, že v Európe je najväčší problém nezamestnanosť mladých ľudí. Sú krajiny, kde to je naozaj obrovský problém, v Španielsku, Portugalsko, Taliansko. Ale keď sa na to pozrieme objektívnou optikou, vidíme, že u nás je nezamestnanosť veľký problém, ale nielen mladých ľudí. A teraz otázka, ako to uchopiť, ako ten problém riešiť? A som presvedčený o tom, že keď to budeme riešiť takýmito ad hoc opatreniami, ktoré prideľujú peniaze, a to aj len výberovo niektorým podnikateľom, tak síce dosiahneme efekty, ktoré budú viditeľné, ale budú dočasné. Dočasné a budú naviazané na to, dokiaľ sa peniaze budú poskytovať. Nehovoriac o tom, že to budú nákladné výsledky na základe veľkých nákladov. Keby sa tie peniaze, ktoré sa do takýchto, ale aj ďalších opatrení investovali napríklad do zníženia výšky odvodov, do vykrytia toho dopadu, ktoré by to malo, do zníženia daní a spravilo by sa to univerzálne, určite by sa nezamestnanosti, zníženiu nezamestnanosti pomohlo viac a podnikateľskému zamestnávateľskému prostrediu, to je tá správna cesta. Nie takéto selektívne opatrenia a zvlášť nie formované pre vybrané.
Mizík, Stanislav, poslanec NR SR (2019-01-30):
Ďakujem za slovo. Pani Gaborčáková, keďže ste povedali taký literárny obraz, že naučiť ich chytiť si rybku, tak aj ja použijem také literárne obrazy. Spomenuli ste zvláštny paradox. Škaredá bosorka kríza a krásna víla prosperita majú jednu skutočnosť spoločnú, to je približne rovnaký počet ľudí, ktorí sú v hmotnej núdzi. Dovolím si povedať len to, čo tvrdím stále. Obrovské množstvo ľudí v hmotnej núdzi je tam preto, lebo je im tak dobre. Samozrejme, že to nie sú všetci. Ja osobne poznám mnoho takých. Im sa tá rybka nechce chytať, ryba nechce chytať. Im stačí malá rybka spustená rovno do úst v podobe aktivačných prác či krátkodobých projektov, ktoré ste spomínali. Táto situácia sa presekne len tvrdým sekom štátu. A keďže ste hovorila o tej rybe, tak to opäť dám do vašej roviny. Dajme mu udicu. Chytaj, a keď sa ti nechce chytať, zjedz udicu a nič nežiadaj. Sociálne cítenie je chvályhodná vec. Aj ja ho mám. Tí, čo ma poznajú, vedia, koľko mesačne dám z môjho príjmu sociálne slabým. Ale sú aj ľudia neprevychovateľní a tu poviem ešte raz, čo som povedal, tvrdý sek štátu. A o tých odchovancoch z detských domov ste povedali B, ale nepovedali ste A. Deti z detských domovov majú vzdelanie, majú nasporené. Keď sa však po skončení štúdií a pobytu v detskom domove vrátia do svojho pôvodného prostredia a prehajdákajú nasporené, tak sa, samozrejme, zacyklia do toho biedneho stavu. Ďakujem za slovo.
Laššáková, Jana, podpredsedníčka NR SR (2015-04-16):
Pani poslankyňa Košútová.
Mesterová, Zuzana, poslankyňa NR SR (2024-01-25):
Keďže sme sa nepochopili na prvýkrát, skúsim ešte raz. Nejde o to... (Prerušenie vystúpenia predsedajúcim.)
Martvoň, Anton, poslanec NR SR (2013-03-14):
Vážený pán predseda, vážené pani poslankyne, vážení poslanci, Národnej rade Slovenskej republiky bola doručená žiadosť predsedu Súdnej rady, na základe ktorej má Národná rada navrhnúť Súdnej rade osem kandidátov na členov disciplinárnych senátov, a to osem sudcov, z ktorých bude Súdna rada voliť štyroch členov disciplinárnych senátov. Dôvodom je uplynutie funkčného obdobia štyroch doterajších členov disciplinárnych senátov zaradených v databáze členov senátov zvolených z kandidátov navrhnutých NR SR. Národná rada predkladá dvojnásobný počet kandidátov na členov disciplinárnych senátov. Za člena disciplinárneho senátu môže byť zvolený sudca, ktorý vo funkcii pôsobí najmenej päť rokov, proti ktorému sa nevedie žiadne disciplinárne konanie alebo trestné stíhanie, ktorému nebolo uložené disciplinárne opatrenie a ktorý nie je členom Súdnej rady, predsedom súdu alebo podpredsedom súdu. Sudca môže byť zvolený za člena disciplinárneho senátu najviac dve po sebe nasledujúce funkčné obdobia. Predseda Národnej rady vyzval oprávnené subjekty, aby v termíne do 22. februára 2013 predložili príslušné návrhy ústavnoprávnemu výboru. V určenom termíne bolo predložených osem návrhov. Ústavnoprávny výbor návrhy prerokoval na 31. schôdzi dňa 26. februára 2013. Uznesením č. 194 konštatoval, že navrhnutí kandidáti doktorka Tatiana Buchvaldová, doktor Mikuláš Géczi, doktorka Iveta Halvoňová, doktorka Anna Peťovská, doktor Patrik Príbelský, doktor Miroslav Račko, doktorka Blažena Stašíková a doktor Michal Truban spĺňajú podmienky ustanovené v § 119b ods. 1 a 3 zákona o sudcoch a prísediacich. Ústavnoprávny výbor zároveň odporučil vykonať voľbu podľa ustanovení zákona o rokovacom poriadku NR SR a volebného poriadku o voľbe a odvolávaní iných funkcionárov schváleného uznesením NR SR zo 17. júna 2011 pod číslom 498. Pokiaľ nebude zvolený požadovaný počet kandidátov, výbor odporúča podľa čl. 15 ods. 2 volebného poriadku vykonať opakovanú voľbu. Do opakovanej voľby postupujú všetci navrhnutí kandidáti, ktorí neboli zvolení. Ak ani v opakovanej voľbe nebol zvolený potrebný počet kandidátov, výbor odporúča podľa článku 16 volebného poriadku vykonať novú voľbu. Do novej voľby možno navrhnúť kandidátov, ktorí neboli zvolení vo voľbe ani v opakovanej voľbe. Rozhodnutie výboru platí pri každej novej voľbe. Pán predseda alebo pani predsedajúca, poprosím vás, otvorte rozpravu.
Laurenčík, Milan, podpredseda NR SR (2022-03-23):
Ďakujem. Na vaše vystúpenie sedem faktických poznámok. Končím možnosť prihlásiť sa. Ako prvý pán poslanec Ondrej Dostál, nech sa páči.
Bugár, Béla, podpredseda NR SR (2018-10-22):
Nech sa páči, pán poslanec Heger, môžte reagovať.
Plavčan, Peter, minister školstva, vedy, výskumu a športu SR (2016-10-11):
Budem reagovať na pána kolegu Sopka. Ako ten problém, že športovec by mal byť zamestnancom na zmluvu o profi vykonávaní športu, a nie, nemal by byť SZČO, ide hlavne o kolektívne športy, to je známe. To v praxi skutočne akosi nechce fungovať a veľmi dobrou vlajkovou loďou, prepáčte za ten, za to prirovnanie, sú práve hokejové kluby, ktoré tomu akosi nechcú rozumieť. Ale je absolútne správne a logické, že športovec v kolektívnom športe, futbalista, hokejista atď. vlastne v tej právnej reči vykonáva závislú činnosť, čiže má mať, no nie pracovnú zmluvu, ale zmluvu o profi vykonávaní športu, tak je to logické a správne. A čo chcem vlastne vypichnúť, v tomto práve zavádza zákon o športe poriadok, ktorý tam doteraz nebol. No ale pozor, tento poriadok vlastne znamená, že aj keď prejde to prechodné obdobie, tak sa skrátka budú tie odvody, dane platiť rovnako ako v prípade bežného zamestnanca v nejakej firme. Doteraz tí športovci vlastne rôznym spôsobom to platenie daní, odvodov de facto obchádzali a už nebudú môcť. Čiže v tomto zákon o športe urobil poriadok a mal by potešiť ministra financií. A práve preto by minister financií od radosti mal športovcom niečo venovať, napríklad ten superodpočet. Pri sponzoroch.
Milanová, Natália, ministerka kultúry SR (2021-11-24):
Ďakujem veľmi pekne. Vážený pán predsedajúci, vážené poslankyne, páni poslanci, predkladáme v poradí už vlastne tretiu anticovú... covidovú novelu ako keby kopírujúcu tretiu vlnu pandémie, ktorú tu máme. A tak ako v tých predchádzajúcich dvoch predlžujeme platnosť vstupeniek na podujatia, ktoré sa nemôžu konať z hľadiska zlej epidemiologickej situácie do konca roka 2023. Zabezpečujeme to, aby usporiadateľ mal možnosť ponúknuť za konkrétne podujatie poukážku na nejaké iné podujatie, a takisto definujeme aj tie podmienky na vrátenie peňazí, pokiaľ sa podujatie z nejakého dôvodu konať nebude. Zdobrovoľňujeme aj odvod do umeleckých fondov a zároveň dávame možnosť usporiadateľovi, aby mohol kontrolovať identifikáciu osôb, ktoré na podujatie chcú prísť z dôvodu, ak tie pozvánky sú určené priamo na meno, resp. majú nejaké vekové ohraničenie, plus v tejto situácii aj aby mohol kontrolovať COVID pasy. Ďakujem.
V. Jasaň, poslanec: (2008-11-06):
Po prvé. Hovoril tu o nezávislých poslancoch. Ja neviem, čo máte voči nezávislým poslancom, ale oni museli predsa takisto získať hlasy občanov Bratislavy, aby sa stali poslancami. To po prvé. Po druhé. Hovorili ste tu niečo, že zoberú hlavnému mestu. Kto zoberie, čo zoberie a kam to pôjde? Ak to niekam pôjde, tak to bude znova len pre občanov Bratislavy. A tretia poznámka o tej dohode či nedohode. Viete, my sme mohli do toho obsahu, ja si tiež viem predstaviť, že by tam mohlo byť všeličo iné, ale došlo to k dohode medzi primátorom, starostami a 41 poslancov mestského zastupiteľstva súhlasilo s tým, aby tento návrh zákona Národná rada Slovenskej republiky schválila. A nemuseli sme čakať na rozhodnutie alebo na stanovisko mestského zastupiteľstva, ale počkali sme a ja som rád, že sme počkali. A takú otázku poslednú. Keď budeme otvárať, alebo keď sa bude otvárať zákon o obecnom zriadení, budeme čakať na vyjadrenia všetkých zastupiteľstiev, obecných zastupiteľstiev k tomu? Zatiaľ len toľko. Ďakujem.
Grendel, Gábor, podpredseda NR SR (2023-02-03):
S reakciou na faktické poznámky pán poslanec Richard Vašečka.
Pročko, Jozef, poslanec NR SR (2024-06-20):
Ďakujem, Lukáš. No vieš, ja som vysvetlil koncesionárske poplatky a veľmi súhlasím, aby štát, aby štát naozaj, trošku sa postavím, lebo mám takú krásnu stužku, vonku sa protestuje, nádherná stužka, autocenzúra, cenzúra, takže aby to bolo vidieť. Máš absolútnu pravdu, Lukáš, vo všetkom a ešte raz opakujem, koncesionárske poplatky, ja som to už vysvetlil a súhlasím s tým, že by to už mal platiť štát, ale zase si to spolitizovali a povedali bu-bu-bu, my vám zoberieme peniaze . Lukáš, absolútne presne si trafil, pretože sa tu diali veci, cenzúra. Ja som pracoval v Slovenskej televízii, keď sa cenzurovalo, kedy došiel riaditeľ. Vieš, ono to vtedy bolo také, že naozaj aj pán Jarjabek, vtedy člen HZDS, bol v tom čase tam a robili sa veci. Pán Michelko bol asistent pána, pána Mariána Augustína Húsku alebo aj pána Podmanického a môžem ti povedať, že naozaj sa chodilo, veď pán Andrej Danko sám priznal, Lukáš, reagujem na teba, sám priznal, že vyberal, kto bude a kto nebude moderovať reláciu v RTVS. Ja som zažil to, kedy sa, kedy došiel riaditeľ televízie a povedal, toto sa nebude vysielať, toto sa tu nebude vysielať! Pretože naozaj došli oligarchovia, povedali: To vy čo robíte? Vy budete, vy nám ničíte náš biznis. Verejnoprávna televízia, Lukáš, je o verejnoprávnosti, o tom, že sa majú informovať ľudia o tom, čo sa tu deje. A tohoto sa oni boja. A preto vonku protestujú ľudia, ktorí pracujú v RTVS. Nie je to pravda, čo tu klamú, čo tu zavádzajú. Naozaj aj ten symfonický orchester, Lukáš, vieš, volali mi dvaja chlapci, že, Jožo, už nás, Jožo, vieš, čo nám povedali? Že pôjdete preč. Už ich strašia, už ich, už im hrozia. Veď keby si ty vedel, aké správy chodia tým ľudia, čo aj vonku protestujú. Ak nechcete, aby sme vás vykopli, tak prestaňte protestovať. Nezávislých novinárov tlačia politicky, strašné! A mal si pravdu... (Prerušenie vystúpenia časomerom.)
P. Paška, predseda NR SR: (2006-10-17):
Ako ďalšia ústne prihlásená vystúpi v rozprave pani poslankyňa Nachtmannová, pripraví sa pán poslanec Nagy.
Kollár, Boris, predseda NR SR (2021-10-21):
S ďalšou faktickou poznámkou vystúpi pán poslanec Urban.
Laššáková Jana, podpredsedníčka NR SR (2015-05-27):
Prosím, prezentujme sa a hlasujeme. (Hlasovanie.) Prítomných 131 poslancov, za uznesenie hlasovalo 88, zdržalo sa 43 poslancov. Konštatujem, že sme schválili uznesenie k správe o výsledku hospodárenia Národnej banky Slovenska. Vážené panie poslankyne, páni poslanci, chcem vás požiadať o odsúhlasenie termínu prerokovania Informácie o privatizácii Slovenských elektrární a postupe pri vypovedaní zmluvy o prevádzke Vodnej elektrárne Gabčíkovo, ktorú máme ako tlač 1483. Je to bod 86 schváleného programu. Navrhujem, aby sme tento materiál prerokovali dnes 27. mája o 15.00 hodine. Je všeobecný súhlas? Nie. Prezentujme sa a hlasujeme. (Hlasovanie.) Prítomných 129 poslancov, za návrh hlasovalo 95, proti bolo 24, zdržalo sa 10 poslancov. Konštatujem, že sme návrh schválili a teda dnes o pätnástej hodine začneme Informáciou o privatizácii Slovenských elektrární a postupe pri vypovedaní zmluvy o prevádzke Vodnej elektrárne Gabčíkovo. Pán poslanec Blaha.
Ďuriš Nicholsonová, Lucia, podpredsedníčka NR SR (2017-09-08):
Ďakujem vám veľmi pekne. Kolegyne, kolegovia, aspoň dve faktické poznámky asi necháme dobehnúť. Tak vás poprosím, rýchlo, šup-šup. Pán poslanec Poliačik.
Bugár, Béla, podpredseda NR SR (2016-10-19):
Nech sa páči, prezentujme sa a hlasujme o návrhu ako celku. (Hlasovanie.) Prítomných 142 poslancov, za 113, proti 16, zdržalo sa 13 poslancov. Konštatujem, že tento návrh zákona bol odsúhlasený. Teraz pristúpime k hlasovaniu o bode 47 programu. Je to prvé čítanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách. Prosím teraz pani poslankyňu Vaľovú, aby ako spravodajkyňa navrhla postup hlasovania. Je to tlač 242. [Hlasovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 242.]
Laššáková, Jana, podpredsedníčka NR SR (2013-09-11):
Ďakujem, pán podpredseda vlády a minister vnútra. Chce k rozprave zaujať stanovisko spravodajca? Nie. Prerušujem rokovanie o tomto bode programu. A pristúpime k druhému a tretiemu čítaniu o návrhu na vyslovenie súhlasu s Dohodou o partnerstve a spolupráci medzi Európskou úniou a jej členskými štátmi na jednej strane a Irackou republikou na strane druhej. Návrh vlády má tlač 623 a spoločná správa výborov má tlač 623a. Návrh vlády odôvodní podpredseda vlády a minister zahraničných vecí a európskych záležitostí Slovenskej republiky Miroslav Lajčák. Nech sa páči, pán minister, máte slovo. (Rokovanie o návrhu na vyslovenie súhlasu Národnej rady Slovenskej republiky s Dohodou o partnerstve a spolupráci medzi Európskou úniou a jej členskými štátmi na jednej strane a Irackou republikou na strane druhej , tlač 623.)
M. Číž, podpredseda NR SR: (2007-02-06):
Tým sme vyčerpali vystúpenia všetkých prihlásených poslancov k tejto téme. Uzatváram rozpravu a vyhlasujem ju za skončenú. Pýtam sa... Ale pravdepodobne pán navrhovateľ požiadal o slovo. Nech sa páči. F. Kašický, minister obrany SR: Ďakujem veľmi pekne pánom poslancom za tieto podporné vystúpenia. Ja len niekoľko poznámok týkajúcich sa celkového zabezpečenia tejto misie. Venujeme jej náležitú pozornosť. Návrh uznesenia obsahuje konkrétne informácie, na čo dostáva táto jednotka mandát. Uskutočnila sa rekognoskácia priamo v mieste pôsobenia. Jej výsledky vrátane fotografií mám k dispozícii. Takže vieme presne, kde a za akých podmienok táto jednotka bude pôsobiť. Zúčastnila sa jej priamo časť príslušníkov, ktorí budú vyslaní. Následne treba povedať, že absolvovali kompletné školenie v Belgicku s Ozbrojenými silami Belgicka, nakoľko ich vysielame bez logistickej podpory, tak aby boli všetky veci týkajúce sa vyslania zabezpečené. No a mysleli sme ešte aj na jeden ďalší dôležitý moment a ten v materiáli je zvýraznený, že príslušníci našich ozbrojených síl budú plniť úlohy výhradne v rámci zdravotníckeho zariadenia, to znamená v rámci priestoru tejto nemocnice, ktorá je kompletne zabezpečená. A toto bude obsahovať aj memorandum o porozumení, ktoré by som mal v prípade, že to Národná rada schváli, v čo pevne aj verím, podpísať v priebehu štvrtka alebo piatka na neformálnom stretnutí ministrov členských krajín NATO v Seville s ministrom obrany Belgického kráľovstva. Takže všetky tieto veci budú doriešené vrátane takýchto detailov týkajúcich sa aj bezpečnosti. Ďakujem.
Danko, Andrej, podpredseda NR SR (2024-06-13):
S reakciou poslankyňa Gažovičová.
Fico, Robert, predseda vlády SR (2024-01-18):
Ďakujem pekne. Vážený pán podpredseda, dámy a páni, dovoľte mi, aby som podľa § 131 ods. 7 zákona Národnej rady Slovenskej republiky o rokovacom poriadku z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Neprítomní sú podpredsedníčka vlády pani Saková, zastupuje ju minister financií pán Kamenický minister zahraničných vecí Juraj Blanár, zastupuje ho minister financií pán Kamenický. Pán Kamenický zastupuje aj ministra pôdohospodárstva Richarda Takáča. Neprítomný je minister práce, sociálnych vecí Erik Tomáš, zastupuje ho ministerka kultúry pani Martina Šimkovičová, minister spravodlivosti pán Susko, zastupuje ho ministerka kultúry pani Martina Šimkovičová, minister dopravy pán Ráž, zastupuje ho ministerka kultúry pani Martina Šimkovičová. Otázky neboli položené podpredsedovi vlády Kaliňákovi, podpredsedovi vlády Tarabovi, podpredsedovi vlády Kmecovi, ministerke zdravotníctva pani Dolinkovej a ani ministrovi investícií, regionálneho rozvoja a informatizácie Slovenska pánovi Rašimu. Som pripravený, pán podpredseda, v stanovenom limite odpovedať na otázky postavené poslancami a poslankyňami Národnej rady.
V. Veteška, podpredseda NR SR: (2005-06-22):
M. Juščík, poslanec: Ďakujem. Vážení, po roku 1989 sa koľko ľudí  upálilo z titulu sociálnej situácie? Mlčíme, ticho sme, nikto nehovorí nič. Vážení...
Šefčík, Marek, poslanec NR SR (2020-04-07):
Ďakujem za slovo. Rečník povedal, že ľudia strádajú kvôli opatreniam vlády, a nie kvôli koronavírusu. Nie je to práve naopak? Že kvôli koronovírusu sú tu vládne opatrenia, o ktorých tu rokujeme na každej jednej schôdzi? Už sme prijali množstvo takýchto opatrení v prospech ľudí. Však to všetci vieme. Posunutie splátok úverov, to je v prospech bánk? Bolo to treba! Bolo to treba azda nechať tak?! Nech splácajú ďalej?! Posunutie splátok je v prospech ľudí, si myslím. Kto chce pochopiť, pochopí. (Potlesk.)
Gašpar, Tibor, poslanec NR SR (2024-02-08):
Ďalej hlasujeme o bode 63 druhého pozmeňujúceho návrhu poslanca Galka.
Kuffa, Štefan, poslanec NR SR (2021-06-25):
Martin, ten zápas o ochranu nenarodených detí, pokiaľ si pamätám, u nás na Slovensku prebieha viac ako 50 rokov. Ja sám bojujem za ochranu života takmer 40 rokov a nevzdávam sa. Budem bojovať dovtedy, kým naozaj tá ochrana nenarodených detí sa dosiahne. Dieťa ako také nemá žiadnu možnosť obrany. To je tak zložitá situácia a ten cynizmus, ktorý zaznieva veľakrát nielen tuná v Národnej rade, ale aj v spoločnosti, a s akou ľahkosťou vraždíme a zabíjame nenarodené deti, nedá sa to tak len bez povšimnutia na to takto hľadieť. Keď si spomínal ten 12-týždňový plod, však už všelijaké veci tu zazneli, 12-týždňový plod je dieťatko, ktoré má vyvinuté ruky, nohy, hlavu, oči, všetko a my do 12. týždňa povoľujeme potraty, vraždiť nenarodené deti. Matka, a to je tak pre ženy a ja to, ja som tiež ženatý muž a mám aj dcéry, ale matka je tá, a ženy, to nie je taká výsostne bytostne ženská len problematika, lebo aj my skrze svoje vlastné mamy, manželky a dcéry máme možnosť nahliadnuť aj do tej ženskej problematiky. Matka, ktorá je tehotná, ona to už vie hneď po nejakom týždni, dva a niektoré dokonca aj skôr. Ale čo chcem povedať? Takáto matka, ktorá cíti, že je tehotná a teší sa na to bábätko, ona už mu dáva meno, pridáva sa otec. Žena je tá, ktorá to oznamuje svojmu manželovi, že čakáme dieťatko a to je ideálna situácia, keď to dieťa sa narodí v takomto harmonickom manželskom zväzku, aj keď si uvedomujem tú skutočnosť, že nie každý má toto šťastie, aby sa v takomto prostredí narodil. (Prerušenie vystúpenia časomerom.)
Blaha, Ľuboš, podpredseda NR SR (2024-05-21):
Dávam slovo spoločnej spravodajkyni z výboru pre pôdohospodárstvo a životné prostredie poslankyni Zuzane Matejíčkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa.
Takáč, Richard, poslanec NR SR (2021-11-03):
Ďakujem veľmi pekne za slovo, pán predsedajúci. Ďakujem veľmi pekne, kolegyne, kolegovia, za každú faktickú poznámku. Ja to tak zhrniem a poviem, že všetci chceme chrániť. Chceme, aby správa a vlastníctvo bola pod jednou strechou, chceme, aby táto reforma bola nastavená správne. Ale treba začať úplne iným spôsobom, nie tak, ako ste začali vy. Máte to v programovom vyhlásení vlády. Treba spraviť revíziu národných parkov, už som to povedal. Máme najviac v rámci Európskej únie z hľadiska rozlohy – 7,5 %. Priemer je niekde okolo 1,8 – 2 % iných krajín Európskej únie. Spravme revíziu. Poďme potom postupne do zonácie, poďme od päťky, postupne štvorka a dole, riešme to postupne krokmi. Takýto to má vtedy zmysel, kolegyne, kolegovia. Nie tak, ako to robíte vy. A, pán predseda výboru, ja som povedal, že keď budeme vo vláde, tak to bude tento zákon z hľadiska tejto novelizácie, lebo je to nezmysel, je to zle nastavené, ja som povedal, poďme to spraviť inak. Revízia, zonácia od päťky až dole a tak ďalej postupnými krokmi, vtedy to má zmysel a bude to aj spoločensky po dohode všetkých dotknutých organizácií a záujmových skupín. Čiže toto zrušíme, nieže všetko tu my zrušíme, keď prídeme. Tento nezmysel s týmto pozmeňovacím návrhom, ktorý tu je prednesený. A pevne verím, že, kolegyne, kolegovia, že to neschválite. Poďme spoločne o tom diskutovať a nastavme to. Pán Kazda, pre vás úplne ideálne by bolo, keby tieto pozemky, ktoré teraz riešime vo vlastníctve štátu, či lesy, alebo pôda, vlastnili súkromníci. To je vaše vyjadrenie, ktoré vám budem stále vyčítať, lebo ste to tu už viackrát povedali. Kolega Potocký, no povedali mi kolegovia, že pán minister z tých deviatich stretnutí sa zúčastnil len dvoch. Takže to je asi výsledok, ako pánovi Budajovi na tom v skutočnosti záleží, ale ja si myslím, že pán Budaj, už to tu viackrát bolo povedané, počúva ten tretí sektor a tie mimovládky... (Prerušenie vystúpenia časomerom.)
Laššáková, Jana, podpredsedníčka NR SR (2014-11-08):
Predtým, ako dám slovo písomne prihlásenému pánovi poslancovi Bélovi Bugárovi za MOST – HÍD... (Reakcia z pléna.) Máte procedurálny návrh? (Reakcia z pléna.) Nech sa páči, zapnite pána poslanca Hlinu s procedurálnym návrhom.
Laurenčík, Milan, podpredseda NR SR (2022-02-18):
Na faktické poznámky bude teraz reagovať pán minister. Nech sa páči.
Grendel, Gábor, podpredseda NR SR (2021-06-22):
Pán poslanec Suja.
B. Bugár, podpredseda NR SR: (2002-02-15):
J. Volf, poslanec: Odporúčanie gestorského výboru nie je, pretože je len informácia, nie spoločná správa, ale tieto návrhy boli schválené v gestorskom výbore. (Ruch v sále.)